Ranchi : राजधानी रांची के ज्यादातर बैंक और एटीएम 2000 रुपये के नोट की कमी से जूझ रहे हैं. यहां कभी कैश रहता है और कभी नहीं रहता है. जिन एटीएम में रुपये निकल भी रहे, वहां बड़े नोटों का अभाव है. बैंक के लोगों से इसकी वजह जानने की कोशिश की गयी, तो पता चला कि रिजर्व बैंक द्वारा जारी किये गये 2000 रुपये के नोट बैंकों में लौट ही नहीं रहे. उधर, नोटों की डंपिंग की आशंका में रिजर्व बैंक ने भी 2000 रुपये के नोटों की छपाई पर रोक लगा रखी है और छोटे नोट छापने पर जोर दिया जा रहा है. जमा में कमी और रिजर्व बैंक से सप्लाई न होने की वजह से एटीएम में कैश का संकट गहरा गया है.